Paula Bieler vuonna 2013.
**Paula Bieler** (s. 31. maaliskuuta 1988 Västerås) on ruotsalainen poliitikko. Hän toimi ruotsidemokraattien valtiopäiväedustajana vuosina 2014–2020, aluksi Kalmarin läänin vaalipiiristä ja myöhemmin Uppsalan läänin.

Bieler liittyi ruotsidemokraattien jäseneksi vuonna 2009. Hän aloitti vuonna 2011 valtiopäiväedustaja Mattias Karlssonin poliittisena sihteerinä ja pyrki seuraavana vuonna ruotsidemokraattien nuorisojärjestön SDU:n puheenjohtajaksi. Bieler hävisi puheenjohtajaäänestyksen järjestön istuvalle puheenjohtajalle Gustav Kasselstrandille äänin 10–39. Kesäkuussa 2013 hän aloitti ruotsidemokraattien puoluelehden SD-kurirenin päätoimittajana ja saman vuoden marraskuussa hänet valittiin ruotsidemokraattien puoluehallitukseen. Bieler toimi myös puolueensa maahanmuuttopoliittisena puhehenkilönä vuodesta 2014. Vuoteen 2018 hän oli samanaikaisesti myös puolueen tasa-arvopoliittinen puhehenkilö.

Bieler vaikutti myös puolueensa naisjärjestössä SD-kvinnorissa hallituksen jäsenenä ja sihteerinä. Hänet valittiin Ruotsin valtiopäiville syyskuun 2014 vaaleissa ja uudelleen syyskuun 2018 vaaleissa. Hän oli vuosina 2014–2016 valtiopäivien työmarkkinavaliokunnan varsinainen jäsen, minkä jälkeen jatkoi valiokunnan varajäsenenä vuoteen 2018. Vuosina 2014–2018 hän oli myös sosiaalivaliokunnan varajäsen ja vuosina 2018–2020 varsinainen jäsen. Bieler toimi myös valtiopäivien sotavaltuuskunnan jäsenenä 2018–2020, EU-lautakunnan varajäsenenä samoina vuosina ja Pohjoismaiden neuvoston Ruotsin valtuuskunnan jäsenenä 2014–2020.

Bieler luopui valtiopäiväpaikastaan helmikuussa 2020. Hän oli jo aiemmin suunnitellut jättävänsä politiikan, mutta ratkaisua nopeutti valtiopäivien päätös olla myöntämättä hänelle kuukauden mittaista lomaa edustajan toimesta häämatkaa varten. Hänellä oli myös erimielisyyttä oman puolueensa kanssa, muun muassa liittyen päätöksiin luopua Ruotsin EU-erovaatimuksesta ja abortin viikkorajan tiukentamisvaatimuksesta. Bieler luopui ruotsidemokraattien jäsenyydestä saman vuoden aikana.

Bieler on asunut Uppsalassa vuodesta 2007 ja on ollut naimisissa Tim Erikssonin kanssa vuodesta 2020.

Lähteet
-------

1. 1 2  Paula Bieler *Nyheter24*. Viitattu 29.8.2018. (ruotsiksi)
2. 1 2  Paula Bieler (SD) *riksdagen.se*. Viitattu 3.4.2021. (ruotsiksi)
3. ↑  Ledamöter i bokstavsordning *riksdagen.se*. Viitattu 3.4.2021. (ruotsiksi)
4. ↑  Jakobson, Hanna: SD-toppen om nazisterna: "Hatar mig extremt mycket" *Expressen*.  19.11.2017. Viitattu 29.8.2018. (ruotsiksi)
5. ↑  Jallow, Ismaila: SDU:s Kasselstrand omvald - krossade utmanaren Bieler *Nyheter24*.  1.9.2012. Viitattu 29.8.2018. (ruotsiksi)
6. ↑  Rågsjö Thorell, Andreas: SD-Kuriren rullas ut på webben – men partiet tiger om storsatsning på veckotidning *Resumé*.  1.7.2013. Viitattu 29.8.2018. (ruotsiksi)
7. ↑  SD: Valberedningens förslag till partistyrelse 2013-2015 *Mynewsdesk*.  6.11.2013. Viitattu 29.8.2018. (ruotsiksi)
8. ↑  Lindahl, Karl Anders: Paula Bieler slutar som SD:s jämställdhetspolitiska talesperson *Nyheter24*.  16.8.2018. Viitattu 29.8.2018. (ruotsiksi)
9. ↑  Carlsson, Tommy: Nya talespersoner utsedda i SD *Samtiden*.  16.8.2018. Viitattu 29.8.2018. (ruotsiksi)
10. ↑  Skoglund, Karolina: Ville åka på smekmånad – Bieler fick nej från riksdagen *Expressen*.  24.1.2020. Viitattu 3.4.2021. (ruotsiksi)
11. ↑  Grill Pettersson, Mikael: Tidigare SD-toppen Paula Bieler är inte längre medlem i partiet *SVT Nyheter*.  19.8.2020. Viitattu 3.4.2021. (ruotsiksi)
12. 1 2  Svensson, Olof: Frågan som fick SD-toppen att lämna politiken *Aftonbladet*.  13.2.2020. Viitattu 3.4.2021. (ruotsiksi)
13. ↑  Bieler, Paula: Om mig *paulabieler.se*. Viitattu 29.8.2018. (ruotsiksi) [vanhentunut linkki]

Aiheesta muualla
----------------

* / Paula Bieler Facebookissa
* Paula Bieler Twitterissä

* Kuvia tai muita tiedostoja aiheesta **Paula Bieler** Wikimedia Commonsissa